  Виталий Пронин Со сӥземын Быдӟым ож вакытэ наукалэн азинскемезлы. Питран вылын поезд дорамы 3 нунал ӵоже — 28-тӥ пӧсьтолэзьысен 30-тӥ пӧсьтолэзёзь — сылоз. Туспуктӥз В. ЕмельяноваТаӵе поезд шаерамы туэ ар понна кыкетӥзэ вуэ ни Удмуртилэн Тӧроез Александр Бречалов проетэз радъясьёс доры вазиськеменыз валче. Поездын возьматэм арбериос, экспонатъёс тодмато Быдӟым ож вакытысь наукаен. Кылсярысь, татын тодматскыны луэ СССР-ын антибиотик кылдытӥсьлэн Зинаида Ермольевалэн лабораториеныз, физиклэн Игорь Курчатовлэн ужъёсыныз. Адӟытонъёс кылдытэмын чугун сюрес вылын ужам ветеранъёслэн тодэ ваёнъёссыя. Поездын 9 вагон, отын 155 экспонатъёс, 140 видеосуред кылдытон тӥрлыкъёс пуктылэмын. Экскурсие шедьыны луэ нимысьтыз электронной билетъя гинэ. Сое басьтон понна 27-тӥ пӧсьтолэзьысен пусйиськоно поездпобеды.рф сайтын. Поезд 10 часысен нуналлы быдэ ужалоз. Поездэ «вуылыны» луоз дорысь потатэк но, со понна поездпобеды.рф сайтын радъямын онлайн-адӟытон.  